CELEX: 62016TN0467
Language: lt
Date: 2016-08-19 00:00:00
Title: Byla T-467/16: 2016 m. rugpjūčio 19 d. pareikštas ieškinys byloje Flir Systems Trading Belgium/Komisija

17.10.2016   
            
            
               LT
            
            
               Europos Sąjungos oficialusis leidinys
            
            
               C 383/19
            
         2016 m. rugpjūčio 19 d. pareikštas ieškinys byloje Flir Systems Trading Belgium/Komisija
   
   (Byla T-467/16)
   (2016/C 383/27)
   Proceso kalba: anglų
   
      Šalys
   
   
      Ieškovė: Flir Systems Trading Belgium (Meer, Belgija), atstovaujama advokatų N. Reypens, C. Docclo ir T. Verstraeten
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               sujungti šią bylą ir bylą T-131/16 atsižvelgiant į jų sąsają dėl žodinės proceso dalies ir sprendimo priėmimo;
            
         
               —
            
            
               priimti ir patenkinti šiame ieškinyje pateiktus pagrindus dėl panaikinimo;
            
         
               —
            
            
               panaikinti ginčijamo sprendimo 1 ir 2 straipsnius (1);
            
         
               —
            
            
               arba panaikinti ginčijamo sprendimo 2 straipsnį tiek, kiek jame nenustatytos pereinamojo laikotarpio priemonės;
            
         
               —
            
            
               nurodyti Komisijai padengti bylinėjimosi išlaidas šiame procese.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi septyniais pagrindais.
   
               1.
            
            
               Pirmasis ieškinio pagrindas susijęs su akivaizdžia vertinimo klaida nustatant teisės aktus, kurie numato tariamą valstybės pagalbą, ir teisės klaida aiškinant Reglamento Nr. 2015/1589 (2) 1 straipsnio d punktą.
            
         
               2.
            
            
               Antrasis ieškinio pagrindas susijęs su fakto klaida aprašant referencinę sistemą, akivaizdžia jos vertinimo klaida ir teisės klaida taikant SESV 107 straipsnio 1 dalį ir Reglamento Nr. 2015/1589 1 straipsnio a punktą.
            
         
               3.
            
            
               Trečiasis ieškinio pagrindas susijęs su ekonominio pranašumo vertinimo klaida ir teisės klaida taikant SESV 107 straipsnio 1 dalį ir Reglamento Nr. 2015/1589 1 straipsnio a punktą.
            
         
               4.
            
            
               Ketvirtasis ieškinio pagrindas susijęs su selektyvumo, būtino apibudinti ginčijamą valstybės pagalbos schemą, kaip tai suprantama pagal SESV 107 straipsnio 1 dalį ir Reglamento Nr. 2015/1589 1 straipsnio a punktą, vertinimo klaida ir ginčijamos schemos mechanizmo vertinimo klaida.
            
         
               5.
            
            
               Penktasis ieškinio pagrindas susijęs su ginčijamos schemos taikymo sąlygų pateisinimo analizės vertinimo klaida.
            
         
               6.
            
            
               Šeštasis ieškinio pagrindas susijęs su vertinimo klaida, padaryta vertinant tariamą iš ginčijamos schemos gautą pranašumą, ir su nepakankamai tiksliu ginčijamos schemos tyrimu.
            
         
               7.
            
            
               Septintasis ieškinio pagrindas susijęs su mokesčių mokėtųjų teisėtų lūkesčių ir teisinio saugumo pažeidimu.
            
         
      (1)  2016 m. sausio 11 d. Komisijos sprendimas dėl Belgijos nustatytos pelno perviršio neapmokestinimo [valstybės pagalbos schema SA.37667 (2015/C) (ex 2015/NN)].
   
      (2)  2015 m. liepos 13 d. Tarybos reglamentas (ES) 2015/1589, nustatantis išsamias Sutarties dėl Europos Sąjungos veikimo 108 straipsnio taikymo taisykles (OL L 248, 2015, p. 9).